**ПРОЕКТ НА ДОГОВОР**

**за възлагане на обществена поръчка**

**№ …………………………………………………….**

Днес, …………………………, в гр. София, между:

**НАРОДНОТО СЪБРАНИЕ НА РЕПУБЛИКА БЪЛГАРИЯ**, София, 1169, пл. „Народно събрание“ № 2, ЕИК по БУЛСТАТ № 000695018, идентификационен № по ДДС: BG 000695018, представлявано от ……………………………………….., оправомощена със Заповед №……………………………………………………………., и ………………………………………. - главен счетоводител, от една страна, наричано за краткост ВЪЗЛОЖИТЕЛ,

и

………………………………………., със седалище и адрес на управление: ………………………………, ЕИК /код по Регистър БУЛСТАТ ………………………………….. и ДДС номер ………………………………………, представляван/а/о от …………………………………………………………………………………………………

(имена на лицето или лицата, представляващи изпълнителя, в качеството на ……………………[длъжност/и на лицето или лицата, представляващи изпълнителя], съгласно ……………………[документ или акт, от който произтичат правомощията на лицето или лицата, представляващи изпълнителя – ако е приложимо),

наричан/а/о за краткост ИЗПЪЛНИТЕЛ, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „Страните“, а всеки от тях поотделно „Страна“);

на основание чл. 194 от ЗОП и утвърден протокол № ………… от ……………… се сключи настоящия договор.

I. ПРЕДМЕТ НА ДОГОВОРА

**Чл. 1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши срещу възнаграждение доставка и монтаж на мебели за нуждите на Народното събрание по обособена позиция № 1, съобразно техническата спецификация на ВЪЗЛОЖИТЕЛЯ - Приложение № ... и описани по вид, количество, технически и функционални характеристики в техническото предложение на ИЗПЪЛНИТЕЛЯ и приложеното към него описание на мебелите - Приложения №... и №....

II. СРОК ЗА ИЗПЪЛНЕНИЕ. МЯСТО НА ИЗПЪЛНЕНИЕ.

Чл. 2. Срокът за изпълнение на доставката и монтажа на мебелите, предмет на поръчката по настоящата обособена позиция, е до ………………….. месеца *(не повече от 3 месеца)*, считано от датата на сключване на договора, съгласно техническото предложение на ИЗПЪЛНИТЕЛЯ (Приложение № ).

**Чл. 3 (1)** Мебелите се доставят с транспорт на ИЗПЪЛНИТЕЛЯ в сградите на Народното събрание, намиращи се в гр. София, пл. „Народно събрание“ № 2 и пл. „Княз Александър І“ № 1, опаковани и при спазване на всички указания на производителя за транспортирането им.

**(2)** ИЗПЪЛНИТЕЛЯТ извършва всички товаро-разтоварни работи и пренасянето на стоките до мястото на монтажа.

**(3)** При поискване от възложителя монтажните работи могат да се изпълняват през почивните дни - събота и неделя, както и вечер след изтичане на нормалното работно време, без това да промени цената по чл. 4, ал. 1.

III. ЦЕНА И НАЧИН НА ПЛАЩАНЕ.

**Чл. 4. (1)** ВЪЗЛОЖИТЕЛЯТ плаща на ИЗПЪЛНИТЕЛЯ цена в размер ………….. лева, без включен ДДС, съгласно ценовото предложение на ИЗПЪЛНИТЕЛЯ (Приложение №... към договора).

**(2)** Цената по ал. 1 включва всички разходи за изпълнението, в т.ч. опаковането, транспортирането, на мебелите, всички товаро-разтоварни работи и пренасянето им до мястото на изпълнение на монтажа в сградите на Народното събрание.

**(3)** Единичните цени на мебелите за доставка и монтаж са посочени в приложение към ценовото предложение на ИЗПЪЛНИТЕЛЯ (Приложение №... към договора).

**(4)** ВЪЗЛОЖИТЕЛЯТ плаща на ИЗПЪЛНИТЕЛЯ договорената цена в лева по банков път в срок до 10 дни след приключване на цялостното изпълнение на доставката и монтажа, удостоверено с окончателен двустранен приемателно-предавателен протокол и надлежно издадена фактура от страна на Изпълнителя.

**(4)** ВЪЗЛОЖИТЕЛЯТ плаща на ИЗПЪЛНИТЕЛЯ договорената цена, както следва:

**1.1.** Авансово предоставяне на средства - (до 30 % от стойността на договора съгласно ценовото предложение на ИЗПЪЛНИТЕЛЯ) в срок до 10 (десет) дни от сключване на договора срещу представена 100 % (сто процента) гаранция, обезпечаваща авансово предоставените средства;

**1.2.** Остатъкът до 100 % от стойността на договора - ………………….. (разликата между стойността на договора по чл. 4, ал. 1 и платеното по ал. 4, т. 1.1.) в срок до 10 (десет) дни след подписване на окончателен двустранен приемателно-предавателен протокол за извършената доставка и монтажи надлежно издадена фактура от страна на ИЗПЪЛНИТЕЛЯ.

(Текстът на ал. 4 е два варианта съобразно заявеното в ценовото му предложение желание на изпълнителя за авансово предоставяне на средства.)

**(5)** ВЪЗЛОЖИТЕЛЯТ извършва плащанията по ал. 4 по следната сметка на ИЗПЪЛНИТЕЛЯ:

БАНКА:

BIC:

IBAN:

Титуляр на сметката:

**Чл. 5**[[1]](#footnote-1) **(1)** ИЗПЪЛНИТЕЛЯТ сам избира формата на гаранцията по чл. 4, ал. 4, т. 1.1. от договора, съгласно чл. 111, ал. 5 ЗОП:

* Паричната сума се превежда по сметка на Народното събрание в БНБ, IBAN: BG49 BNBG 96613300170701, BIC: BNBGBGSD. Внасянето на сумата се удостоверява с платежно нареждане.
* Банковата гаранция, издадена в полза на Народното събрание е неотменима, безусловна и платима при първо поискване, в което ВЪЗЛОЖИТЕЛЯТ заяви, че ИЗПЪЛНИТЕЛЯТ не е изпълнил задълженията си или ги е изпълнил неточно. Банковата гаранция е със срок на валидност, покриващ срока на изпълнение по чл. 2, удължен с един месец. Текстът на банковата гаранция се съгласува с ВЪЗЛОЖИТЕЛЯ. При необходимост срокът на валидност на банковата гаранция се удължава или се издава нова. Банковите разходи по откриването и поддържането на банковата гаранция, както и по усвояването на средствата от страна на ВЪЗЛОЖИТЕЛЯ, (при наличие на основание за това,) са за сметка на ИЗПЪЛНИТЕЛЯ.
* Застраховка, която обезпечава изпълнението чрез покритие на отговорността на ИЗПЪЛНИТЕЛЯ със срок един месец след приключване на изпълнението, съгласно т. 3. ВЪЗЛОЖИТЕЛЯТ следва да бъде посочен като трето ползващо се лице по тази застраховка. Застраховката следва да покрива отговорността на ИЗПЪЛНИТЕЛЯ и не може да бъде използвана за обезпечение на отговорността на ИЗПЪЛНИТЕЛЯ по друг договор. Текстът на застраховката се съгласува с ВЪЗЛОЖИТЕЛЯ. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, (при наличие на основание за това,) са за сметка на ИЗПЪЛНИТЕЛЯ.

(Текстът на ал. 1 е в три варианта съобразно избраната форма на гаранция за изпълнение)

**(2)** ВЪЗЛОЖИТЕЛЯТ усвоява гаранцията за извършеното авансово плащане при неизпълнение и/или неточно изпълнение - частично, забавено и/или некачествено. ВЪЗЛОЖИТЕЛЯТ усвоява такава част от гаранцията, която покрива отговорността на ИЗПЪЛНИТЕЛЯ от неизпълнението и/или неточното изпълнение.

**(3)** ВЪЗЛОЖИТЕЛЯТ освобождава гаранцията в срок от три дни след връщане или усвояване на аванса, без да начислява лихви върху нея.

IV. ПРАВА И ЗАДЪЛЖЕНИЯ НА ИЗПЪЛНИТЕЛЯ

**Чл. 6. (1)** ИЗПЪЛНИТЕЛЯТ има следните права и задължения:

1. Да достави франко сградите на ВЪЗЛОЖИТЕЛЯ (на адресите, посочени в чл. 3, ал. 1 от настоящия договор) и да монтира мебели, които по вид, количества, технически и функционални характеристики, отговарят на изискванията на ВЪЗЛОЖИТЕЛЯ и техническото предложение на ИЗПЪЛНИТЕЛЯ - Приложения №№ …….;
2. Да достави мебелите с подходяща транспортна опаковка, която гарантира запазването на функционалността и целостта на мебелите при транспорт, товаро-разтоварни дейности и съхранение;
3. Да осигури за своя сметка всички необходими разрешителни за влизането в зона „Ц“ – София, на транспортните средства, с които изпълнява доставката;
4. Да извърши всички товаро-разтоварни работи и пренасянето на стоките до мястото на монтажа след уточняване с възложителя (с известие по електронен път) на точен ден и час, но в рамките на срока за изпълнение по чл. 2;
5. В срок до 15 (петнадесет) календарни дни след сключване на договора да представи за одобрение от възложителя:

**а)** мостра от тъкания текстил на дамаската на артикули №№ 2.1.13, 2.1.15, 2.1.16 и 2.1.17 от Техническата спецификация (Раздел I, т.2.1.) – Приложение № ….. към договора;

**б)** мостра от плоскост за плот с кант и мострен каталог за уточняване цвета на покритието на плоскостите за артикули №№ 2.1.1, 2.1.2, 2.1.3, 2.1.4, 2.1.5, 2.1.6, 2.1.7, 2.1.8, 2.1.9, 2.1.10, 2.1.11, 2.1.12, 2.1.14 и 2.1.15 от Техническата спецификация (Раздел I, т.2.1) Приложение № ….. към договора;

**в)** мостра от прахово боядисания метал за краката на масата от артикул № 2.1.12 от Техническата спецификация (Раздел I, т.2.1) - Приложение № ….. към договора;.

1. Да отразява всички забележки, направени от ВЪЗЛОЖИТЕЛЯ, по посочените в т. 5 мостри, в случай на констатирани несъответствия с техническите спецификации и/или техническото предложение. За одобрението на мострите от ВЪЗЛОЖИТЕЛЯ се съставя и подписва двустранен протокол;
2. Да достави артикулите № 2.1.14 (Гардероб с надстройка - 3х60/65/240см – 5 броя) и № 2.1.15 (Двойно легло (180/200) с матрак в комплект с 2 броя нощни шкафчета – 5 броя) разглобени, на пакети, с инструкции за монтаж и монтажен комплект. За изпълнителя не е налице задължение да сглоби и монтира описаните мебели;
3. Да спазва начина и последователността на изпълнението, съобразно предложеното от него в техническото му предложение - Приложение №...;
4. Да извършва доставката и монтажните работи, свързани със сглобяване на мебелите в сградите на Народното събрание след уточняване с ВЪЗЛОЖИТЕЛЯ (с известие по електронен път);
5. Да извърши монтажа качествено и в срока по чл. 2;
6. Да пази имуществото на ВЪЗЛОЖИТЕЛЯ с грижата на добър търговец. За вреди на лица или имущество при или по повод изпълнението на договора отговорността е изцяло на ИЗПЪЛНИТЕЛЯ;
7. Да спазва гаранционните условия на мебелите, съгласно глава VII от договора;
8. Да спазва мерките по охрана на труда съгласно действащите нормативни разпоредби и стандарти. При доставката на мебелите, товаро-разтоварните работи, пренасянето и техния монтаж да спазва нормите по здравословни и безопасни условия на труд и противопожарната охрана и да предприеме необходимите за това мерки. ИЗПЪЛНИТЕЛЯТ е длъжен преди и по време на монтажа да извършва всички изисквани инструктажи на служителите си, с изключение на началния инструктаж, извършван от ВЪЗЛОЖИТЕЛЯ. В случай на злополуки, последните се възмездяват от ИЗПЪЛНИТЕЛЯ;
9. Да представи списък с имената и данните от личните карти на работниците и служителите на ИЗПЪЛНИТЕЛЯ, които ще участват в изпълнението на договора;
10. При точно изпълнение да получи договорената цена по реда и условията на договора;
11. Да иска от ВЪЗЛОЖИТЕЛЯ необходимото му съдействие за изпълнението на договора, както и приемане на изпълнението, което е извършено съгласно договорените условия.
12. Да сключи договор/договори за подизпълнение с посочените в офертата му подизпълнители в срок от 3 (три) дни от сключване на настоящия Договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788).
13. Да не възлага работата или части от нея на подизпълнители, извън посочените в офертата на ИЗПЪЛНИТЕЛЯ, освен в случаите и при условията, предвидени в ЗОП/ да възложи съответна част от дейностите по предмета на договора на подизпълнителите, посочени в офертата на ИЗПЪЛНИТЕЛЯ, и да контролира изпълнението на техните задължения (ако е приложимо);

**(2)** Лицата, упълномощени от ИЗПЪЛНИТЕЛЯ, да отговарят за изпълнението на договора, да поддържат пряка и постоянна връзка с ВЪЗЛОЖИТЕЛЯ и да подписват протоколите по договора са:

1…………………………………..

2…………………………………..

V. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл. 7. (1) ВЪЗЛОЖИТЕЛЯТ има следните права и задължения:

1. Да плати определената по чл. 4, ал. 1. цена по реда и условията на договора;
2. Да осигури достъп до местоизпълнението и условия за приемане на доставката и извършването на монтажа на мебелите;
3. Преди доставката на оборудването, товаро-разтоварните работи, пренасянето и техния монтаж да извърши началния инструктаж по безопасност на служителите на ИЗПЪЛНИТЕЛЯ по съответния ред;
4. Да осъществява контрол по изпълнението на договора, без да пречи на нормалната работа на ИЗПЪЛНИТЕЛЯ;
5. Да съдейства за изпълнението на договора, като своевременно решава всички технически и организационни проблеми, възникнали в процеса на работа;
6. Да прави рекламации и да иска отстраняване на констатирани дефекти, съобразно реда и условията по раздел VII от настоящия договор.

**(2)** Лицата, упълномощени от ВЪЗЛОЖИТЕЛЯ, да отговарят за изпълнението на договора, да поддържат пряка и постоянна връзка с ИЗПЪЛНИТЕЛЯ и да подписват протоколите по договора са:

1…………………………………..

2…………………………………..

VI. ПРИЕМАНЕ И ПРЕДАВАНЕ

**Чл. 8 (1)** В случай че доставката и монтажа на мебелите се осъществява на етапи, съобразно техническото предложение на ИЗПЪЛНИТЕЛЯ - Приложение №….., за всяка доставка се подписва приемателно-предавателен протокол.

**(2)** Окончателното изпълнение на договора се констатира с окончателен двустранен приемателно-предавателен протокол, като мебелите се приемат от ВЪЗЛОЖИТЕЛЯ напълно сглобени, комплектувани и монтирани.

**(3)** Рискът от случайно погиване или повреждане на мебелите преминава от ИЗПЪЛНИТЕЛЯ към ВЪЗЛОЖИТЕЛЯ от момента на подписване на протокола по ал. 2.

VII. ГАРАНЦИОНЕН СРОК И ГАРАНЦИОННИ УСЛОВИЯ

**Чл. 9. (1)** Гаранционният срок на мебелите - предмет на договора, съобразно техническото предложение на изпълнителя - Приложение № ..., е както следва:

**1.** За всички артикули от Техническата спецификация (Раздел I, т.2.1. от документацията към обявата) гаранционният срок е …………………………… години. *(Гаранционният срок се посочва в години и не може да бъде* ***по-кратък от 7 /седем/ години).***

**2.** За тъкания текстил на дамаската за артикули №№ 2.1.13, 2.1.15, 2.1.16 и 2.1.17 от Техническата спецификация (Раздел I, т. 2.1. от документацията към обявата) гаранционният срок е …………………………… години. *(Гаранционният срок се посочва в години и не може да бъде по-кратък от 5 /пет/ години).*

**(2)** Гаранционният срок започва да тече от датата на подписване на протоколите по чл. 8, ал. 1 или ал. 2, с който се констатира изпълнението на съответната доставка и монтаж.

**(3)** ИЗПЪЛНИТЕЛЯТ осигурява следните гаранционни условия:

**1.** В рамките на гаранционния срок при установен дефект на мебелите в процеса на експлоатация, в следствие на дефект от производителя или появил се дефект, в следствие на некачествен монтаж, ИЗПЪЛНИТЕЛЯТ приема рекламация до 7 (седем) работни дни от откриването на дефектите или до 7 (седем) работни дни след деня на монтажа.

**2.** ИЗПЪЛНИТЕЛЯТ отстранява констатираните дефекти по доставените мебели и/или дефекти от некачествен монтаж в срок до 10 работни дни след подписване на двустранен протокол за установяване на дефектите.

**3.** Други (съгласно Приложение № ).

**(4)** ИЗПЪЛНИТЕЛЯТ не носи отговорност, ако дефектът се дължи на груба небрежност на ВЪЗЛОЖИТЕЛЯ.

VIII. НЕПРЕОДОЛИМА СИЛА (ФОРСМАЖОР)

**Чл. 10 (1)** Страните по настоящия договор не дължат обезщетение за понесени вреди и загуби, ако последните са причинени в резултат на непреодолима сила (форсмажор).

**(2)** Ако страната, която е следвало да изпълни свое задължение по договора, е била в забава, тя не може да се позовава на непреодолима сила.

**(3)** Непреодолима сила по смисъла на този договор е всяко непредвидимо и непредотвратимо събитие от извънреден характер и извън разумния контрол на страните, възникнало след сключване на договора, което нрави изпълнението му невъзможно, в т.ч. непредвидено обстоятелство по смисъл на § 2, т. 27 от ДР на ЗОП. Сертификатите, издадени от компетентен орган в държавата, в която са настъпили форсмажорните обстоятелства, ще представляват доказателство за съществуването и продължителността им.

**(4)** Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в 7-дневен срок от настъпването на непреодолимата сила. При неуведомяване се дължи обезщетение за настъпилите от това вреди. Форсмажор се доказва от засегнатата страна със сертификат по ал. 3, изречение второ.

**(5)** Не представлява „непреодолима сила“ събитие, причинено по небрежност или чрез умишлено действие на някоя от страните или техни представители и/или служители, както и недостига на парични средства на ВЪЗЛОЖИТЕЛЯ.

IX. ПРЕКРАТЯВАНЕ И РАЗВАЛЯНЕ НА ДОГОВОРА

**Чл. 11 (1)** Договорът се прекратява:

**а)** с изпълнение на всички задължения по него;

**б)** по взаимно съгласие, изразено в писмена форма;

**в)** при настъпване на обективна невъзможност за изпълнение.

**(2)** ВЪЗЛОЖИТЕЛЯТ може да прекрати договора без предизвестие, когато:

**а)** е необходимо съществено изменение на поръчката, което не позволява договорът да бъде изменен на основание чл. 116, ал. 1 ЗОП;

**б)** се установи, че по време на провеждане на обществената поръчка за изпълнителя са били налице обстоятелства по чл. 54. ал. 1. т. 1 ЗОП, въз основа на които е следвало да бъде отстранен от процедурата;

**в)** поръчката не е следвало да бъде възложена на изпълнителя поради наличие на нарушение, постановено от Съда на Европейския съюз в процедура по чл. 258 ДФЕС.

**(3)** Договорът се прекратява без предизвестие в случаите на чл. 5. т. 3. буква „б“ от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, като не се дължи заплащане на извършеното, а получените плащания подлежат на незабавно възстановяване ведно със законната лихва.

**(4)** ВЪЗЛОЖИТЕЛЯТ може едностранно да прекрати договора, ако в резултат на обстоятелства, възникнали след сключването му, не е в състояние да изпълни задълженията си.

**(5)** ВЪЗЛОЖИТЕЛЯТ има право едностранно да развали договора без предизвестие, когато ИЗПЪЛНИТЕЛЯТ не изпълнява задълженията си по договора, прекъсне или виновно забави изпълнението им с повече от 10 (десет) дни след договорените срокове, или достави мебели, което не съответстват на договорените количества, качество или функционални и технически характеристики и др. В този случай ИЗПЪЛНИТЕЛЯТ дължи и неустойката по чл. 12, ал. 3.

X. ОТГОВОРНОСТ ЗА НЕИЗПЪЛНЕНИЕ

**Чл. 12. (1)** В случай на забава по вина на ИЗПЪЛНИТЕЛЯ по срока по чл. 3 на договора последният дължи на ВЪЗЛОЖИТЕЛЯ неустойка в размер 0,2 % на ден върху цената на договора по чл. 4, ал. 1.

**(2)** Неустойката по ал. 1 не може да надвишава 30 % (тридесет процента) от цената по чл. 4, ал. 1 от договора.

**(3)** ВЪЗЛОЖИТЕЛЯТ дължи на ИЗПЪЛНИТЕЛЯ неустойка за забавено плащане в размер 0,2 % върху неиздължената сума по чл. 4, ал. 1 от договора за всеки просрочен ден, но не повече от 30 % (тридесет процента) от цената на договора.

**(4)** При пълно неизпълнение на договора по вина на ИЗПЪЛНИТЕЛЯ същият дължи неустойка в размер 30 % (тридесет процента) от общата цена на договора по чл. 4, ал. 1.

XI. СЪОБЩЕНИЯ

**Чл. 13. (1)** Всички съобщения във връзка с този договор са валидни, ако са направени в писмена форма и подписани от упълномощените представители на страните.

**(2)** Адресите за кореспонденция на страните по договора са:

На ИЗПЪЛНИТЕЛЯ: , ; тел.: ;

факс: ; e-mail:

На ВЪЗЛОЖИТЕЛЯ: гр. София 1169, пл. „ тел: 02/ ; 02/

факс: 02/ e-mail:

**(3)** Когато някоя от страните е променила адреса си за кореспонденция по ал. 2 без да уведоми за новия си адрес другата страна, поканите и съобщенията ще се считат за връчени и когато са изпратени на стария адрес.

**(4)** За дата на съобщението се смята:

* датата на предаване - при ръчно предаване;
* датата, отбелязана на обратната разписка - при изпращане по пощата;
* датата на приемане - при изпращане по факс.

XII. ДРУГИ УСЛОВИЯ

**Чл. 14. (1)** Изменения в договора могат да бъдат направени при условията и по реда на чл. 116 ЗОП.

**(2)** За неуредените в договора въпроси се прилагат разпоредбите на относимото гражданско законодателство в Република България.

**(3)** Всички спорове, произтичащи или свързани с този договор, ако не бъдат уредени чрез преговори, ще бъдат разрешавани според българските материални и процесуални закони по реда на ГПК от съответния компетентен съд.

**Чл. 15.** Договорът се състави и подписа в два еднообразни екземпляра, по един за всяка от страните.

**Чл. 16.** Неразделна част от договора са приложенията към него.

**ВЪЗЛОЖИТЕЛ:** **ИЗПЪЛНИТЕЛ:**

1

2

1. Текстът на чл. 5 е приложим само в случай че в ценовото си предложение изпълнителят е заявил авансово плащане. [↑](#footnote-ref-1)